Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14676

5. Megjegyzés. - A sérülés észlelése általában csak a teljesen automatikus, vagy a folyamatos szalag nélkül dolgozó félautomata állomások számára lehet fontos. 4.4.11.11 Ajánlás. - Ha egy átjátszó állomás a 4.4.11.9 vagy a 4.4.11.10 pontban leírt eljárásokat alkalmazza, akkor - amennyire ez gyakorlatilag lehetséges - gondoskodjon róla, hogy az abban meghatározott jelsorozatokat még bármely későbbi közlemény teljes “közlemény- kezdete” jelzése előtt leadja. 4.4.11.12 Ha egy átjátszó állomás észreveszi, hogy olyan közleményt kapott, amelynek címzés-sora teljesen sérült, akkor szolgálati közleményt kell küldenie a megelőző állomásnak, amelyben visszatasítja a sérült közlemény vételét. 4.4.11.12.1 Ennek a szolgálati közleménynek a szövege a következő: 1) az SVC rövidítés; 2) a QTA eljárás-jelzés; 3) az ADS eljárás-jelzés; 4) a visszautasított közlemény azonosítója; 5) a CORRUPT szó; 6) a szöveg-vége jel. Megjegyzés. - A következő példa a fenti eljárás alkalmazását mutatja be: SVC→QTA→ADS→ABC↑123↓→CORRUPT↓<≡ 4.4.11.12.2 Annak az állomásnak, amelyik ilyen szolgálati közleményt vett, újra el kell vállalnia a felelősséget az említett közleményért, és ismét fel kell adnia a közleményt a helyesbített címzéssel és az új közlemény-azonosítóval. 4.4.11.13 Ha egy átjátszó állomás észreveszi, hogy egy vett közlemény címzett megjelölése érvénytelen (vagyis nem 8 karakter hosszú), vagy a címzett megjelölése ismeretlen, akkor a közleményt tovább kell küldenie azokra az érvényes címekre, amelyek felé neki tovább-küldési felelőssége van, a rövidített címzési eljárást alkalmazva (lásd a 4.4.8 pontot). 4.4.11.13.1 Ezenkívül - a 4.4.11.13.3 pontban leírt eset kivételével - az állomás szolgálati közleményt kell, hogy küldjön az előző állomásnak, amelyben a hiba kijavítását kéri. Ennek a szolgálati közleménynek a szövege az alábbiakból álljon: 1) az SVC rövidítés; 2) az ADS eljárás-jelzés; 3) a hibás közlemény azonosítója; 4) egy kijelölési funkció; 5) a vett közlemény első címsora, ahogy vette; 6) egy kijelölési funkció; 7) vagy a

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes